va
Ende vortaen op vijf cronen der muten
sconincs van vrancrijc goet van goude ende
swaer van gewechte jaerliker ende erfliker renten
te kersmisse te betalen eewelic ende erflic hier na
volgende den voirs henric vanden borchoven sinen
brueder en sinen nacomelingen gelijc voirscr steet
Met alzulker vurwerden dat de selve willem vanden
borchoven de voirs vijf cronen erfliker renten quiten
en lossen mach so wanneer hem dat genueght te
weten elken pennync met twintich pennynghen gelik
munten en weerden en met volder renten Item
twee vierendeel wijngarts gelegen op de calchoven
strate neven de goede anthonijs van langrode op
dese vueghe ende vurweerde dat de voirs joffr
yde en lijsbeth vanden borchoven nonnen voirscr
oft de langcste levende van hen beyden jaers uut
deser deylingen hebben en behouden zullen de goede
en renten h na gescreven Inden yersten eenen
beemt geheten den strijtbeemt ende eenen beemt
geheten den cleynen beemt daer bij gelegen die
jan busscop houdende es Item anderhalven rinsch
gulden erfliker renten op zeke goede en pande
gelegen inde pchie van rode bij cortelke Bij
also so wanneer de voirs joffr yde en lijsbeth ghe
zusten beyde van live t doet comen sullen sijn dat
dan dese voirs goede ende renten tot op den voirs
willeme huen brueder en sinen nacomelingen weder
keeren zullen Behoudelic den voirs henricke vanden
borchoven den vader in dit gedeelte des voirs
willems sijn vrye tocht Item